laion/Wikipedia-Exotic huggingface dataset:
Semiofest

Semiofest on majanduslikke ja ärilisi rakendusi käsitlevate rahvusvaheliste semiootikaalaste konverentside sari. Konverentsid, millega kaasnevad ärikonsultatsioonid ja praktilised töötoad, toimuvad kord aastas. Teemad on seotud turunduse, brändide arendamise, sotsiosemiootika rakenduslike aspektidega jpm. Semiofesti algatas rühm Inglismaa semiootilise konsultatsiooni ettevõtteid. 2012 – London 2013 – Barcelona 2014 – Shanghai ("Global Meets Local: A Cross-cultural Celebration of Semiotic Thinking") 2015 – Pariis ("Fall in Love with Applied Semiotics") 2016 – Tallinn ("Semiotics and Culture of Innovation") 2017 – Toronto ("Media, Messages, and Meanings: Semiotics, Form and Content") 2018 – Mumbai ("Time of the Signs") 2020 – Mexico ("Resemiotization") 2022 – Mexico ("Resemiotization and Metaphors") 2024 – Porto Tallinna konverentsi (2016) peakorraldaja oli Kaie Kotov, kes korraldas seda koos Tartu Ülikooli semiootika osakonnaga. Semiofesti koduleht
Ühing Teadus

Ühing Teadus oli Eesti NSV ajal tegutsenud organisatsioon (ühing). Ühing asutati 1947. aastal nimega Eesti NSV Poliitiliste ja Teadusalaste Teadmiste Levitamise Ühing (Eesti NSV PTTLÜ). Aastatel 1963–1990 kandis nime Eesti NSV Ühing Teadus. Ühingul oli oma keskorganisatsioon, kohalikud osakonnad ja sektsioonid. 1960. aastatel asutas ühing mitmeid rahva- ja kultuuriülikoole. Ühing korraldas loenguid ja andis välja kirjandust. Ühing lõpetas tegevuse 1990. aastate alguses. Peeter Kard, 1990. Hoidised aedviljadest. Eesti NSV Ühing "Teadus". Ralf Mikenberg, 1990. Suurriikide nüüdisaja diplomaatia ja välispoliitika doktriinidest. Eesti NSV Ühing "Teadus". http://www.archivesportaleurope.net/ead-display/-/ead/pl/aicode/EE-RA/type/fa/id/EAA.V-74;jsessionid=8436C5821FE573638F87DFAB91770BBF (vaadatud 19.10.2015) https://web.archive.org/web/20170912191917/http://erb.nlib.ee/?kid=14130117 Kirje e-kataloogis ESTER] Kirjastuse Eesti NSV Ühing "Teadus" raamatuid, raamatukoi.ee
Villem Reimani Kolleegium

Villem Reimani Kolleegium on 2002 Kolga-Jaani pastoraadis asutatud mittetulundusühing, mille eesmärk on muu hulgas hoida ja levitada Villem Reimani vaimset pärandit. Kolleegiumi asutasid Peeter Tulviste, Tiia Tulviste, Anti Sepri, Urmas Petti, Hando Runnel, Piret Noorhani, Tiit Rosenberg, Hovard Nurme, Kristjan Raba, Helir-Valdor Seeder ja Ants Tooming. Kolleegiumi liikmeteks on veel Andres Andresen, Mart Laar ja Tarmo Piir. "Koguja. Villem Reimani Kolleegiumi aastaraamat 2002–2007". Ilmamaa, Tartu 2008, 352 lk Ants Tooming, Silmapaistvaid isikuid Eesti ajaloost: Villem Reiman, Estonian World Review, 2005 (vaadatud 19.10.2015)
Apollo juhtimis- ja teenindusmoodul

Apollo juhtimis- ja teenindusmoodul oli koos kuumooduliga üks kahest kosmoselaevast, mida kasutati Apollo programmis astronautide Kuule viimiseks. Laeva ehitas NASA tellimusel North American Aviation. Laev sooritas kolm suborbitaalset katselendu ja 12 kosmoselendu. Erinevad Apollo juhtimis- ja teenindusmoodulid käisid Kuul kokku 9 korda. Peale Apollo programmi lõppu kasutati laeva Skylabi programmis, kus ta toimetas astronaute kosmosejaama ja tagasi. Laeva kasutati viimast korda Apollo-Sojuzi testprojektis. Apollo juhtimis- ja teenindusmoodul koosnes kahest osast: juhtimismoodul, milles elas kolmeliikmeline meeskond ja teenindusmoodul, milles asusid mootor, kütuseelemendid elektri tootmiseks ja ruumid varustuse tarbeks. Enne atmosfääri sisenemist heideti teenindusmoodul juhtimismooduli küljest lahti ja see põles atmosfääris ära. Algselt oli Apollo laev ehitatud plaani järgi, et laev laskub Kuu pinnale ja selleks ei kasutata eraldi kuumoodulit. Hiljem ehitati laev siiski ümber ja kasutusele võeti ka kuumoodul. "Apollo Space Command Module". American Society of Mechanical Engineers. Vaadatud 7. jaanuaril 2024. "Command Module" (PDF). NASA. Vaadatud 7. jaanuaril 2024. "Service Module" (PDF). NASA. Vaadatud 7. jaanuaril 2024.
Nikolai Root

Nikolai Root (24. november 1870 Peterburi – 10. mai 1960 Tallinn) oli maali-, tarbe- ja lavastuskunstnik. Nikolai Root sündis Peterburis. Ta lõpetas 1900. aastal Peterburi Kunstiakadeemia juures asuva kõrgema kunstikooli, sai samas pedagoogikakursustel joonistusõpetaja kutse; seejärel täiendas end Pariisis Académie Julianis ja Münchenis Anton Ažbe juures. Töötas alates 1900. aastast Jerevanis joonistusõpetajana. Kuna ta oli õppinud ka keraamikat, juhatas ta aastatel 1909–1912 Ukrainas Kamenets-Podolskõi keraamikakooli ning oli seejärel Pihkva kunsttööstuskooli rajajaid ja esimene direktor 1913–1919. 1919. aastal asus Nikolai Root elama Tallinna, kus töötas joonistusõpetajana. 1925. aastal sai Eesti kodakondsuse. Ta oli Riigi Kunsttööstuskoolis mõne aasta teatridekoratsiooni õppejõud. Kujundas 1924–1936 Tallinna vene teatri lavastusi ja Paul Sepa vabaõhulavastusi, samuti Eugenia Litvinova ja Galina Tšernjavskaja balletistuudio lavastusi. Elas II maailmasõja ajal Kuressaares, naasis Tallinna 1945. aastal. Nikolai Root kuulus 1945. aastast Eesti Kunstnike Liitu. Tema esmaesinemine näitusel toimus Peterburis, 1920.–1930. aastail esines ta mitmel näitusel Eestis ja ka eesti kunsti näitusel Lübeckis 1929. aastal. 1931. aastal korraldas Root Tallinnas Pikal tänaval Suurgildi majas vene kunsti näituse. 1939. aastal asutas Tallinna Aleksander Nevski katedraali juures kirikumuuseumi, esines loengutega vene kunstnikest ja korraldas nende tööde näitusi. Metropoliit Kornelius: revolutsioonieelses Eestis ei nimetatud vene kultuuri venekeelseks - Baltnews.ee, 7.06.2015 Nikolai Rooti isikuarhiiv Rahvusarhiivis ERA.R-1633
Eesti Meelelahutusauhinnad

Eesti Meelelahutusauhinnad on iga-aastane suur galaüritus, mida korraldab 2013. aastast ajakiri Kroonika. Galal saavad auhindu parimad raadioesinejad, saatejuhid, seriaalinäitlejad, teleseriaalid, filmid, kodumaised meelelahutussaated ja ka aasta meelelahutaja. Kuldne tähistab kategooria võitu Kokku anti 91 000 häält. Kuldne tähistab kategooria võitu Eesti Meelelahutusauhinnad 2014 galaüritus toimus 14. mail 2014 Vene teatris. Kokku anti 175 000 häält. Kuldne tähistab kategooria võitu Eesti Meelelahutusauhinnad 2015 galaüritus toimus 2. juunil 2015 Estonia kontserdisaalis. Kokku anti 243 000 häält. Kuldne tähistab kategooria võitu Eesti Meelelahutusauhinnad 2016 galaüritus toimus 2. juunil 2016 Vene kultuurikeskuses. Kokku anti 266 356 häält. Eesti Meelelahutusauhinnad TV3 Hääletus Kroonika
Vištytise regionaalpark

Vištytise regionaalpark (leedu keeles Vištyčio regioninis parkas) on regionaalpark Leedus Vilkaviškise rajooni edelaosas. Vištytise regionaalpark asub Sūduva kõrgustikul. Regionaalpark asutati 1992. aastal, et kaitsta Sūduva kõrgustiku künklikku maastikku, Vištytise järve ja selle kõrgustiku kõrgeima tipu Pavištytise mäe (282 meetrit) ümbrust, sealset ökosüsteemi ning kultuuripärandit. Vištytise regionaalpargi territooriumil on ohtralt rändrahne ja liustikutekkelisi pinnavorme. Kõrguste vahe regionaalpargi territooriumil on 130 meetrit. Pargis asub Vištytise järv, mille kallastel asub ohtralt allikaid, lisaks on seal arvukalt väiksemaid järvi (kokku 14 järve). Regionaalpargis leidub vanu metsi, nende seas kolmesaja aasta vanune tammik, kus kasvavad ka pärnad ja valgepöögid; ka on seal kahesaja aasta vanuseid kuusikuid ja männikuid, kus kasvab mitut liiki haruldasi taimi. Vištytise rändrahn on suuruselt kolmas kivi Leedus. Regionaalpargi territooriumil asub endine Vištytise linn, kus asub ka regionaalpargi halduskeskus. Vištytise tänavavõrgustik, sealne tuuleveski ja sealsed kirikud on kaitse all. Knygnešystė ajal oli see piirkond üks raamatute Leetu smugeldamise keskusi; materjalid selle aja kohta asuvad Vištytise kooli juures asuvas etnograafiamuuseumis. Vištytise ümbruses on kolm linnamäge ja üheksa kalmet. Regionaalpargi pindala on 9997 hektarit. Rangema kaitsega tsoonid on Drausgirise (204 hektarit) ja Grybingirise (303 hektarit) reservaat, samuti ka Kylininkai maastikukaitseala (1566 hektarit), Pavištytise geomorfoloogiline kaitseala (1509 hektarit), Stirniškise geomorfoloogiline kaitseala (339 hektarit), Paširvintise telmoloogiline kaitseala (103 hektarit), Sūrinise telmoloogiline kaitseala (26 hektarit), Tadarinė botaanilis-zooloogiline kaitseala (249 hektarit) ja Vištytgirise botaanilis-zooloogiline kaitseala (pindala 657 hektarit). "Arhiivikoopia". Originaali arhiivikoopia seisuga 21. august 2014. Vaadatud 19. oktoobril 2015.{{netiviide}}: CS1 hooldus: arhiivikoopia kasutusel pealkirjana (link) Vištytise regionaalpargi koduleht Regionaalpark Leedu kaitsealade registris (leedu keeles) Regionaalpargi kaart Regionaalpark YouTube'is
Plagioklassporfüriit

Plagioklassporfüriit on aluseline vulkaaniline kivim. Plagioklassporfüriidid on porfüürilise struktuuriga vulkaanilised kivimid, mille peeneteralises põhimassis sisalduvad prismalised plagioklassi fenokristallid. Tegemist on ajaloolise kiviminimega, mida tänapäeval kasutatakse harvem. Enamasti on tegemist gabro ja basaldi vahepealse kivimi diabaasiga. Plagioklassporfüriidid paljanduvad näiteks Suursaare põhjaosas.
Taskurätik

Taskurätik ehk taskurätt (ka ninarätik, ninarätt) on väike, enamasti nelinurkne riidest või pehmest paberist kaasaskantav rätik nina nuuskamiseks või millegi muu (näiteks käte või silmade) puhastamiseks. Tänapäeval kasutatakse enamasti pabertaskurätikuid, kuna need on mõeldud vaid ühekordseks kasutamiseks ning on seetõttu hügieenilisemad kui riidest taskurätikud. http://www.eki.ee/dict/ekss/index.cgi?Q=taskur%C3%A4tik&F=M Salvrätik
Aleksandri gümnaasium

Aleksandri gümnaasium on mitme Eesti ja välismaise kooli nimi: Pärnu Aleksandri Gümnaasium Tallinna Aleksandri Gümnaasium Tartu Aleksandri Gümnaasium Helsingi Aleksandri Gümnaasium Riia Aleksandri Gümnaasium
Objektiiv (portaal)

Objektiiv on Sihtasutuse Perekonna ja Traditsiooni Kaitseks loodud konservatiivne uudiste- ja arvamusportaal, mis alustas tegevust 19. oktoobril 2015. 13. veebruaril 2017 alustas tööd Objektiivi videostuudio. Objektiivi eelkäija oli aastatel 2010–2015 tegutsenud portaal De Civitate ('ühiskonnast'), seetõttu on portaalis kättesaadavaks tehtud ka De Civitates ilmunud artiklid. Objektiiv ei taotle oma tegevuses kasumit, toimetuse sõnul on tegemist "aatelise, missioonilise ja mittetulundusliku ettevõtmisega, mis tugineb, nagu SA Perekonna ja Traditsiooni Kaitseks tegevus üldiselt, eraisikute annetustele". Objektiivi endine peatoimetaja oli Veiko Vihuri. Nüüd on peatoimetaja Markus Järvi ja toimetaja Rene Allik. Kolumnistid-kaastöölised on Varro Vooglaid, Veiko Vihuri, Malle Pärn, Ivan Makarov ja teised. https://saptk.ee/blog/2015/10/19/saptk-uudiste-ja-arvamusportaal-objektiiv-on-avatud/ Portaal Objektiiv avas videostuudio Objektiiv, 15. veebruar 2017 (vaadatud 18.02.2017) Juhtkiri: Objektiiv.ee alustab Objektiiv, 18. oktoober 2015 Portaalist Toimetuse kontaktandmed Objektiivi veebisait Objektiiv impordib annetajate raha eest orbanismi. Postimees, 28. detsember 2018
Brno

Brno (hääldus b'rno; saksa Brünn) on linn Tšehhis, Lõuna-Morava maakonna keskus. Brno on elanike arvult teine linn Tšehhis. Linnaõigused aastast 1243. Linnast voolab läbi Svitava ja Svratka jõgi. Q125984191, vaadatud 19.05.2024. Brno koduleht Ametlik turistide portaal Go To Brno
Alissa Freindlihh

Alissa Freindlihh (vene keeles Алиса Бруновна Фрейндлих, saksa keeles kasutatud ka Alissa Freundlich; sündinud 8. detsembril 1934 Leningradis) on vene ja saksa päritolu vene filmi- ja teatrinäitleja ning laulja. Ta sündis aastal 1934 Leningradis. Ta asus aastal 1941 õppima Leningradi 239. kooli, ta oli Leningradis ka blokaadi ajal. Aastatel 1945–1948 elas ta Tallinnas, kuhu oli elama asunud koos ema ja mereväeohvitserist võõrasisaga; ta elas Toom-Rüütli tänaval ja õppis Tallinna Linna 18. Algkoolis aadressil Lai tänav 25. Seejärel läks ta tagasi Leningradi ja lõpetas aastal 1953 Leningradi 239. kooli. Aastast 1983 kuni tänaseni töötab Tovstonogovi-nimelises Suures Draamateatris. Tema isa oli saksa rahvusest Vene filmi- ja teatrinäitleja Bruno Freindlihh (1909–2002). Vene NFSV teeneline kunstnik (1965) Vene NFSV rahvakunstnik (1971) Vene NFSV riiklik preemia (1976) NSV Liidu rahvakunstnik (1981) kolmekordne Vene Föderatsiooni riikliku preemia laureaat (1996, 2001, 2008) Peterburi aukodanik (2001) Teatrifestivali Kuldne Mask teatripreemia au ja väärikuse eest (2001 ja 2006) Rahvusvaheline auhind "Usk ja ustavus" (2008) Vene Föderatsiooni valitsuse riiklik preemia (2010) kolmekordne ordeni Teenete eest Isamaa ees kavaler (2004, 2009, 2019) Austuse orden (2014)  Sõpruse orden (1994)  Tööpunalipu orden (1986) Üle Nõukogude Liidu kuulus Tallinna tüdruk Alissa Freindlihh
Linnaarhitekt

Linnaarhitekt on linna teenistuses olev arhitekt. 17. sajandil ja hiljem on linna arhitekte nimetatud linna ehitusmeistriteks. Eesti NSV ajal olid linnades ametis linna peaarhitektid. Kuressaare linnaarhitekt Narva linnaarhitekt Pärnu linnaarhitekt Tallinna linnaarhitekt Tartu linnaarhitekt
Auripigment

Auripigment (ladina aurum 'kuld' ja pigmentum 'värvaine') on kuldkollase värvusega mineraal, arseenimaak (keemilise ainena arseentrifosfaat, As2S3).
Eesti Kultuurifond

Mitte segi ajada Eesti Rahvuskultuuri Fondiga Eesti Kultuurifond (lühend EKF) oli 1987–2000 eksisteerinud Eesti fond. EKF asutati 17. aprillil 1987 Tallinnas Nõukogude Liidu Kultuurifondi Eesti Vabariikliku Osakonnana. 1988–1989 eraldus EKF Nõukogude Kultuurifondi juurest. 1989 võeti vastu EKFi põhikiri. Aastatel 1988–2000 andis Eesti Kultuurifond välja Eesti Kultuurifondi aastapreemiaid. http://www.archivesportaleurope.net/ead-display/-/ead/pl/aicode/EE-RA/type/fa/id/ERA.5021 (vaadatud 19.10.2015) EKFist Eesti Riigiarhiivis (ERA 5021)
Šveitsi linnade loend

Siin on loetletud Šveitsi linnad # A B C D E F G H I J K L M N O P Q R S Š Z Ž T U V W Õ Ä Ö Ü X Y Aarau - Adliswil - Affoltern am Albis - Allschwill - Altdorf - Amriswil - Appenzell - Arbon - Arolla Baar - Baden - Basel - Bellinzona - Bern - Biel (Bienne) - Binningen - Birsfelden - Brig-Glis - Brugg - Buchs - Bulle - Burgdorf - Bülach Cham - Chiasso - Chur - Crouge Davos - Delémont - Dietikon - Dübendorf Ebikon - Ecublens - Einsiedeln - Emmen Frauenfeld - Freienbach - Fribourg Genf - Gland - Glarus - Gossau - Grenchen - Grindelwald Herisau - Horgen - Horw Illnau-Effretikon - Ittigen Kloten - Kreuzlingen - Kriens - Köniz - Küsnacht - Küssnacht am Rigi - Koniz Laax - Lachen - Lancy - Langenthal - Lausanne - Le Chatelard - Le Locle - Lenzburg - Leysin - Liestal - Littau - Locarno Lugano - Luzern - Lucerne - Lyss Martigny - Meilen - Meyrin - Monthey - Morges - Muri - Muttenz - Münchenstein - Münsingen Neuchâtel - Neuhausen am Rheinfall - Nyon Oftringen - Olten - Onex - Opfikon - Ostermundigen Pratteln - Prilly - Pully Regendsdorf - Reinach - Renens - Rheinfelden - Richterswill - Riehen - Rüti Sarnen - Schaffhausen - Schlieren - Schwyz - Sierre - Sion - Solothurn - Spiez - Stans - Steffisburg - Sankt Gallen - Sankt Moritz - Stäfa Thalwil - Thun Uster - Uzwil Vernier - Versoix - Villeneuve - Volketswil Wallisellen - Wettingen - Wetzikon - Wil - Winterthur - Wohlen - Worb - Wädenswil Zofingen - Zollikon - Zug - Zürich Yverdon-les-Bains
Radziwiliszki

Radziwiliszki on mitme Leedu asula poolakeelne nimi: Radziwiliszki – Radviliškise linn Radziwiliszki – Nemunėlio Radviliškise alev
Ulgkivi

Ulgkivi on seinast välja ulatuv kandva funktsiooniga konsoolitaoline kivi, millele võib toetuda ka võlvkaar või -roie. Tihti on see kasutusel vaid dekoratiivsetel eesmärkidel. Liigendub pealisplaadiks ja S-kujulise profiiliga kandeosaks. TEKsaurus [1] http://www.keeleveeb.ee/dict/speciality/art/dict.cgi?word=ulgkivi&lang=et
Skylab

Skylab oli aastatel 1973–1979 Maa orbiidil tiirelnud Ameerika Ühendriikide esimene kosmosejaam. Jaam viidi orbiidile 14. mail 1973 kanderaketiga Saturn V. Jaam sai startimisel kahjustada ja oli oht, et see muutub kasutuskõlbmatuks. Siiski sai esimene jaama saadetud meeskond parandamisega hakkama ja päästis Skylabi. Jaama külastamiseks kasutati Apollo juhtimis- ja teenindusmoodulit ning kokku käis Skylabis kolm kolmeliikmelist meeskonda. Viimasel kahel missioonil oli alati valmis teine meeskond, mis pidi jaama meeskonnale hädaolukorras appi tõttama. 11. juulil 1979 sisenes jaam Maa atmosfääri ja põles ära. Kuna NASA oli arvutustes eksinud, kukkusid mõned Skylabi tükid Lääne-Austraalias maale. "NASA:40 Years Ago, Skylab Paved Way for International Space Station". Originaali arhiivikoopia seisuga 24. oktoober 2016. Vaadatud 20. detsembril 2016. AmericaSpace:'Get Me Up There': The Plan to Save Skylab "First Skylab crew: Saving America's space station". Originaali arhiivikoopia seisuga 6. veebruar 2017. Vaadatud 20. detsembril 2016. "NASA:The Skylab Crewed Missions". Originaali arhiivikoopia seisuga 17. mai 2021. Vaadatud 20. detsembril 2016. SKYLAB: A Guidebook 4. RESCUE CAPABILITIES Encyclopedia Astronautica: Skylab's Untimely Fate History.com:The Day Skylab Crashed to Earth: Facts About the First U.S. Space Station’s Re-Entry
1133

1133. aasta Sajandid: 11. sajand - 12. sajand - 13. sajand Aastakümned: 1080. aastad 1090. aastad 1100. aastad 1110. aastad 1120. aastad - 1130. aastad - 1140. aastad 1150. aastad 1160. aastad 1170. aastad 1180. aastad Aastad: 1128 1129 1130 1131 1132 - 1133 - 1134 1135 1136 1137 1138 ... 5. märts – Henry II, Inglise kuningas 1154–1189 ...
Bruce McCandless II

Bruce McCandless II (8. juuni 1937 – 21. detsember 2017) oli Ameerika Ühendriikide mereväelane, elektrotehnikainsener ja astronaut. Ta valiti astronaudiks 1966. aastal ning ta osales missioonidel STS-41-B ja STS-31. 1984. aastal sooritas ta maailma esimese turvaköieta kosmosekõnni, liikudes kosmosesüstik Challengerist kuni 98 meetri kaugusele. "NASA Remembers Astronaut Bruce McCandless II". NASA. Originaali arhiivikoopia seisuga 24. detsember 2017. Vaadatud 17. august 2018. "Former astronaut Bruce McCandless dies". Spaceflight Now. Vaadatud 17. august 2018.
Ambrasuur

Ambrasuur (ka laskeava, laskepilu; prantsuse keeles embrasure) on kaitserajatise tulistamisava. Eesti entsüklopeedia. 5. köide: KONJ–LÕUNA. Tallinn: Valgus, 1990, lk 416.
Bifoorne aken

Bifoorne aken (ladina keeles biforis, 'kahetiivaline') on iseloomulik 2-tiivaline püstne aken, harilikult kaarsillustega, sagedane gootikas ja renessansis. Eesti arhitektuur. Oskussõnastik. 1993.
Kreneleering

Kreneleering (prantsuse créneler, 'hambuline, sakmeline') on linna kaitsemüüri ülaosa ehk rinnatist moodustavate laskeavade ja nende korrapäraselt vahelduvate müürihammaste ehk sakmete jada.  Eesti arhitektuur. Oskussõnastik. 1993.
Jõujumbud

"Jõujumbud" (inglise keeles "The Powerpuff Girls") on Ameerika Ühendriikide joonissari. Sarja looja on Craig McCracken ning seda toodeti aastail 1998–2005. Eestis näidati seda sarja TV3-es ja ETV-s.
Cartoon Network

Cartoon Network on Ameerika Ühendriikide kaabel- ja satelliittelekanal. Kanal hakkas tööle 1. oktoobril 1992. Ted Turneri (kes määras Betty Coheni võrgustiku esimeseks presidendiks) asutatud kanal näitab peamiselt animeeritud telesarju, peamiselt lastesaateid, alates tegevusest kuni animeeritud komöödiani. Praegu on kanal eetris pärastlõunati kella 14–21. ET/PT tööpäeviti ja kella 8–21 ET/PT nädalavahetustel. Cartoon Network on suunatud peamiselt lastele vanuses 7–14, samas kui selle varahommikune Cartoonito plokk on mõeldud 2–6-aastastele koolieelikutele ja selle ööpäevane plokk Adult Swim on suunatud vanematele teismelistele ja noortele täiskasvanutele vanuses 18–34 reklaamieesmärkidel ja Nielseni eraldi kanalina reitingute jaoks). "Dexteri laboratoorium" "Lehm ja tibu" "Jõujumbud" "Arg koer nimega Julgus" "Steveni universum" Koduleht
Colombiers (Orne)

Colombiers [kolom'bier] on vald Prantsusmaal Normandia piirkonnas Orne'i departemangus. Vallakeskusele lähimad naabervaldade keskused on Lonrai 1,2 km kaugusel, Cuissai 2,5 km kaugusel ja Damigny à 2,7 km kaugusel. Valla keskust läbib La Briante'i jõgi, millesse keskusest põhja pool suubub Le Velluet' jõgi. Valla osaliseks lõunapiiriks on Bourdoni oja. Populations légales 2021
Cerisé

Cerisé [serise] on vald Prantsusmaal Normandia piirkonnas Orne'i departemangus. Valla lõunapiiriks on Sarthe'i jõgi, millesse suubub põhjast lõunasse kulgev Le Londeau' jõgi. Valla territooriumil asub Alençon-Valframbert'i aerodroom. Sealne katoliku usu kirik on pühitsetud Saint-Germainile ja on 2001. aastast riiklik ajaloomälestis. Arhitektuuriliselt pakub huvi ka kiriku läheduses asuv Bonnefoy mõis XIV sajandi lõpust – XV sajandi algusest. Tänapäeval korraldatakse seal kunstinäitusi. Populations légales 2021
La Motte-Fouquet

La Motte-Fouquet [la mo't fu'ke] on vald Prantsusmaal Normandia piirkonnas Orne'i departemangus. Vald asub suuremas osas vesisel ja soisel alal, millega on seletatav ka järvede ja tiikide rohkus. Vallas asuv ja vallale nime andnud loss château de La Motte-Fouquet ehitati XIII sajandil La Gourbe mõisa maadele. Saksa kirjanik Friedrich de La Motte-Fouqué, kes on kirjutanud teoase "Sigurd et de l'Anneau magique" ("Sigurd ja võlusõrmus"), on pärit La Motte-Fouquet' hugenottide suguvõsast. Pere valdused võõrandati ususõdade käigus Nantes'i ediktiga. Tänapäeval tegeldakse valdustes turismiga. Populations légales 2021 Lossi koduleht
IKON

iKON (Korea keeles: 아이콘) on Lõuna-Korea poistebänd, mis loodi 2015. aastal YG Entertainmenti poolt. Grupi seitse liiget on B.I, Bobby, Kim Jinhwan, Song Yunhyeong, Koo Junhoe, Kim Donghyuk ja Jung Chanwoo. Kuigi iKON tegi oma ametliku debüüdi 2015. aastal, olid liikmed tuntud juba varem tõsielusarjade "Who Is Next: Win ja Mix & Match" kaudu, kus võisteldi omavahel, et kindlustada endale koht bändis. 1. oktoobril tuli välja esikalbum "Debut Half Album - Welcome Back", mille peal on kuus laulu. Esimene avalik esinemine toimus 4. oktoobril SBS Inkigayo muusikasaates. Liikmeid tutvustati laiemale avalikkusele kõigepealt tõsielusarja "Who Is Next: Win" kaudu, kus võisteldi Team B nime all, mille liikmed olid tol ajal B.I, Bobby, Kim Jinhwan, Song Yunhyeong, Koo Junhoe ja Kim Donghyuk. Team B võistles saates Team A-ga, et debüütida YG Entertainmenti uues poistebändis nimega WINNER. Kaotati aga kõik kolm hääletusvooru ja treenimine debüüdiks jätkus. Sarja jooksul avaldati kaks singlit nimedega "Just Another Boy" ja "Climax". Järgmisel aastal osalesid B.I ja Bobby saates "Show Me The Money 3", mis keskendus räpile ja räppimisele. B.I jõudis seitsmendasse raundi enne kui ta elimineeriti, Bobby aga võitis terve saate. Tänu saates osalemisele said liikmed oma nime all avaldada ka singleid, mis olid vägagi edukad, saavutades paljudes edetabelites esikoha. See omakorda andis neile kuulsust juurde. Juunis 2014 osalesid Team B liikmed tõsielusarjas "Mix&Match". Seekord keskenduti aga allesjäänud liikmetele. Lisaks Team B liikmetele osalesid saates veel ka Jung Chanwoo, Jung Jinhyeong ja Yang Hoseok. Võitjad debüteeriksid nimega iKON. Pressikonverentsil teatati, et B.I, Bobby ja Kim Jinhwan on ametlikud liikmed, kes enam ei pea teistega võistlema. Edasipidi jaotati nad rühmadesse, kus nad juhendasid neid, kes veel võistlesid. Peale kolme juba kinnitatud liikme said iKON-i liikmeks ka Junhoe, Yunhyeong, Chanwoo ja Donghyuk. "Welcome Back" (2015)
Rick D. Husband

Rick Douglas Husband (12. juuli 1957 – 1. veebruar 2003) oli Ameerika Ühendriikide õhuväelane ja astronaut. Ta osales kahel Space Shuttle'i missioonil ja oli kosmosesüstiku Columbia komandör selle viimasel missioonil. Husband hukkus koos oma meeskonnaga, kui Columbia atmosfääri sisenedes purunes. "Rick Douglas Husband". NASA. Vaadatud 17. juuli 2018. "Columbia Commander's Widow Rebuilds Life After Tragedy". Space.com. Vaadatud 17. juuli 2018.
William C. McCool

William Cameron McCool (23. september 1961 – 1. veebruar 2003) oli Ameerika Ühendriikide mereväelane ja NASA astronaut. McCool osales ühel Space Shuttle'i missioonil, olles kosmosesüstiku Columbia viimasel missioonil piloot. McCool hukkus, kui Columbia atmosfääri sisenedes purunes. "William C. McCool". NASA. Vaadatud 17. august 2018.